গোধরা মামলায় ৬,৭ মে সুপ্রিম কোর্টে চূড়ান্ত শুনানি

ওয়েবডেস্ক: গোধরা (Godhra) ট্রেন অগ্নি সংযোগ মামলা: ৬ ও ৭ মে সুপ্রিম কোর্টে (Supreme Court) চূড়ান্ত শুনানি। ২০০২ সালে করসেবকদের জীবন্ত পুড়িয়ে মারা হয়। ওই ঘটনা সংক্রান্ত ২০১৮ সালে দায়ের যাবতীয় আবেদনের চূড়ান্ত শুনানি ছয় ও সাত মে। সেদিন অন্য কোনও মামলার (Case) শুনানি (Hearing) নয়।

সাজাপ্রাপ্তদের পাশাপাশি আসামিদের মৃত্যুদণ্ড চেয়ে গুজরাত সরকারের আবেদন সেদিন শুনবে বিচারপতি জেকে মাহেশ্বরী ও বিচারপতি অরবিন্দ কুমার। আসামিদের মৃত্যুদণ্ডের বদলে যাবজ্জীবন সাজা দেওয়ার বিরুদ্ধে গুজরাত সরকারের আবেদন তিন বিচারপতির বেঞ্চে হওয়া উচিত বলে এদিন জানানো হয়।

আরও পড়ুন: পহেলগাঁও হামলার পর প্রথমবার জনসমক্ষে মোদি

উল্লেখ্য, ২০০২ সালের ২৭ ফেব্রুয়ারি সবরমতী এক্সপ্রেস ট্রেনের এস-৬ কামরায় ৫৮ জন করসেবককে পুড়িয়ে মারার অভিযোগ। যে ঘটনার প্রতিক্রিয়ায় গুজরাত দাঙ্গার সৃষ্টি। নিম্ন আদালত ২০১১ সালের মার্চ মাসে ৩১ জনকে সাজা দেয়। ১১ জনকে মৃত্যুদণ্ডের পাশাপাশি ২০ জনের যাবজ্জীবন কারাদণ্ড ঘোষিত হয়। ৬৩ জন অভিযোগ থেকে মুক্তি পায়। কিন্তু গুজরাট হাইকোর্ট ওই ১১ জনের মৃত্যুদণ্ড কমিয়ে যাবজ্জীবন কারাদণ্ড ঘোষণা করে।